Jaroslav Ďaďo

Prof. Ing. **Jaroslav Ďaďo** PhD. (* 15. september 1954, Kňažia, dnes časť Dolného Kubína) je slovenský profesor na Katedre ekonomiky a manažmentu podniku Univerzity Mateja Bela v Banskej Bystrici v študijnom odbore ekonomika a manažment podniku. Prof. Ďaďo je ženatý, má dve deti a žije v Banskej Bystrici.

## Kvalifikácia
* 1978 Ing.: Absolvent Fakulty ekonomiky a riadenia výrobných odvetví VŠE , Bratislava, odbor: ekonomika priemyslu
* 1993 CSc./PhD.: odbor: 62 – 03 – 9 odvetvové a prierezové ekonomiky, téma: Súčasný stav a možnosti rozvoja drobného podnikania v nových ekonomických podmienkach Česko-Slovenska
* 1997 Habilitácia – docent: odbor: ekonomika a ekonomika podnikov, téma: Marketingová analýza (východisko marketingového plánovania)
* 2003 Mimoriadny profesor: odbor: ekonomika a riadenie podniku, vymenovaný rektorom UMB na základe výberového konania
* 2005 Inaugurácia – profesor: odbor: odvetvové a prierezové ekonomiky, téma: Strategické východiská pre tvorbu ponuky vo sfére služieb, menov. dekrét prezidenta SR z r. 2005

## Súčasné pracovné zaradenie
Profesor na Katedre ekonomiky a manažmentu podniku: 1. 7. 2005 – doteraz, v študijnom odbore ekonomika a manažment podniku

## Prax
* 19801986 ONV Dolný Kubín, vedúci odboru MH
* 19871990  S-KNV Banská Bystrica, vedúci odboru MH
* 1990 – doteraz  EF UMB, Banská Bystrica, odborný asistent
### Priebeh pedagogickej praxe
* 19901997 EF UMB, Banská Bystrica, odborný asistent
* 19982003 vedúci Katedry manažmentu a marketingu
* 2004 – doteraz Katedra marketingu a manažmentu, dnes Katedra ekonomiky a riadenia podniku

## Pedagogická činnosť – profil
Prof. Ing. Jaroslav Ďaďo pracuje na Katedre ekonomika a manažmentu podniku EF UMB. Na EF UMB precuje od roku 1990. Po príchode z praxe mal možnosť využiť v pedagogickom procese praktické skúsenosti z podnikovej i nadpodnikovej sféry riadenia. Postupne si doplnil odborné pedagogické vzdelanie a štúdiom vo vedeckej ašpirantúre si rozširoval svoje poznatky aj z oblasti odborného vzdelania a metodológie vedeckej práce.

Ako vysokoškolský pedagóg sa podieľal na obsahovej a organizačnej príprave študijného odboru ekonomika a manažment podniku a na príprave študijného programu Marketing a manažment (19982005) a Manažérstvo kvality (20052007). Podieľal sa na obsahovej príprave predmetov: marketing, priemyselný marketing, medzinárodný marketing, marketing služieb, marketingový manažment, marketingová komunikácia, marketingové stratégie, tvorba hodnoty značky, vybrané problémy z marketingu a ďalších. Viaceré z uvedených predmetov garantuje a vyučuje. Predmety marketing a medzinárodný marketing vyučuje aj v jazyku anglickom pre študentov v programe SOCRATES. V angličtine vyučuje aj predmet Managing Strategic Marketing v programe MBA. V treťom stupni vysokoškolského štúdia vyučuje predmet Marketingový manažment.

Pre vybrané predmety pripravil ako autor, resp. spoluautor základnú literatúru (napr. tituly: *Marketingová analýza*, *Medzinárodný marketing*, *Marketing služieb*, *Služby*, *Priemyselný marketing*, *Manažérstvo kvality*, *Spokojnosť zákazníka a metódy jej merania*). Okrem toho pripravil účelové publikácie z oblasti marketingového riadenia pre pracovníkov podniku Štátne lesy, texty v rámci programu PHARE pre malé a stredné podniky – *Ako pripraviť exportný marketingový plán*. V rámci projektu ESOM/300-2001 – *Marketing územia ako súčasť regionálnej politiky*, súčasť úlohy výskumu a vývoja *Základné aspekty a postupy riešenia regionálneho rozvoja SR 6/2001* bol vedúcim autorského kolektívu, ktorý vydal publikáciu *Marketingový plán územia*. Svoje prednášky realizuje na pozvanie podnikov pre pracovníkov Slovenskej sporiteľne, Štátnych lesov, TENTO, Metalsynt a iné.

Ako pedagóg intenzívne využíva informačné a komunikačné technológie ako komunikačné médium medzi učiteľom a študentom. Množstvo svojich materiálov, publikačných a vedeckých výstupov, ako aj učebných pomôcok sprístupňuje systematicky na internete. V pedagogickom procese pravidelne a systematicky využíva novú prezentačnú multimediálnu techniku. 

V rokoch 19882003 vykonával prof. Ďaďo funkciu vedúceho Katedry manažmentu a marketingu. Od roku 2002 až 2004 bol predsedom AS UMB a od roku 2007 je predsedom AS EF UMB. Túto funkciu vykonával aj v r. 19982002.

## Vedecko-výskumná činnosť – profil

V rámci vedeckej profilácie sa vo výskumnej činnosti, do ktorej zapája aj tím svojich diplomantov, no predovšetkým doktorandov, sa venuje jednotlivým aspektom marketingového riadenia podniku. Ide predovšetkým o oblasť marketingového auditu, marketingovej analýzy, marketingových stratégií, marketingového manažmentu, marketingového plánovania, marketingového controlingu, vplyvu globalizácie na marketingové riadenie podniku, hodnotenie trhovej orientácie podniku, na spotrebné správanie zákazníkov, budovanie hodnoty značky a ďalšie oblasti. V tomto zmysle integruje spoločnosťou často úzko chápaný marketingový pohľad s pohľadom podnikovo-hospodárskym a so spoločenskými požiadavkami na pôsobenie podniku na trhu. Skupinou diplomantov (ktorých doteraz viedol viac ako 130 diplomových prác) a školenými doktorandmi založil na EF UMB vlastnú školu zameranú do oblasti vedeckého skúmania a riešenia praktických problémov marketingového riadenia podniku.

Jeden z výstupov projektu *„Vzájomné pôsobenie marketingových nástrojov“* je aj učebný text *„Medzinárodný marketing“*, ktorý predstavuje základnú literatúru na rovnomenný predmet. Projekt Exportný marketingový plán vyústil do účelovej publikácie pre MaSP, ktoré sa chcú aktívne zapojiť do medzinárodného marketingu a do bloku workshopov pre vyše 200 MaSP na 6 miestach na Slovensku.

Výstupom projektu *„Marketing územia ako súčasť regionálnej politiky“*, súčasť úlohy výskumu a vývoja *„Základné aspekty a postupy riešenia regionálneho rozvoja SR“* je metodická príručka pre obce a regióny, ktorú vydalo MV a RR SR pod názvom *„Marketing územia pre štátnu správu a miestnu správu“* v . 2001.

Spoluriešiteľ projektu KEGA č. 3/100 703 – Tvorba študijného programu manažérstvo kvality (20052006) a viacerých iných grantov.

Výsledky vedecko-výskumnej činnosti priebežne publikuje v odborných časopisoch, na domácich a zahraničných konferenciách a seminároch. Viaceré výskumy sa odrazili aj v obsahu učebných textov pre niektoré predmety (napr. Medzinárodný marketing, Marketingový manažment, Služby). Výsledkom vedecko-výskumných aktivít sú dve monografie *Marketingová analýza* (1997), *Služby* (2002), ďalej odborné publikácie ako spoluautor: *Spokojnosť zákazníka a metódy jej merania* (2002), *Manažérstvo kvality* (2004), *Priemyselný marketing* (2004), *Marketing služieb* (2006).
	
Publikácia výsledkov jeho vedecko-výskumnej a odbornej publikačnej činnosti našla odraz v citáciách v prácach domácich i zahraničných autorov. Známych je jeho  viac ako 65 citácií doma a 26 v zahraničí. Zúčastňuje sa prednášok, absolvoval pobyty na zahraničných univerzitách a je členom viacerých vedeckých, redakčných rád, vedeckých výborov domácich a medzinárodných vedeckých konferencií a sympózií, pôsobí v pozícii oponenta vedeckých a iných projektov. Je dobre známy v odbornej marketingovej komunite v Poľsku, v Česku, na Ukrajine, v Maďarsku a v Litve. Ako oponent alebo člen komisie v dizertačných, habilitačných a inauguračných pôsobí/pôsobil na SPU Nitra, ŽU Žilina, PU Prešov, VŠB Ostrava, SU Opava, VUT Brno a inde.

Osobná profesijná orientácia prof. Ďaďa je zameraná aj do sféry účtovníctva a daňovníctva (kde pôsobí ako daňový poradca a súdny znalec), čo mu umožňuje interdisciplinárny pohľad na riadenie podnikových marketingových aktivít. Má bohaté kontakty s praxou.

## Účasť na riešení (vedenie) najvýznamnejších vedeckých projektov za posledných 8 rokov

1. STRIŠŠ, J., ĎAĎO, J. a i. 2000. *Exportný marketingový plán*, Bratislava: PHARE, spoluriešiteľ projektu, 2000, autor 26 s.
2. MATEIDES, A., ĎAĎO, J. a kol. 2006.  č. 3/100 703 – KEGA – Manažérstvo kvality služieb. Záverečná správa oponovaná febr. 2006. Výstup autora odborná publikácia *Marketing služieb* 295 s,  20042005.
3. KISS, Cs. a kol. Medzinárodný projekt SOCRATES – *Educastional contributions to social (re)integration: creating and sustaining.* 20052007. ĎAĎO, J. spoluriešiteľ
4. KISS, Cs. a kol. Medzinárodný projekt SOCRATES – *Educational contriutions to cohesion and well-being in European social and institutional life.* 20072009. ĎAĎO, J. spoluriešiteľ 
5. ĎAĎO, J. 2006. Štátny program výskumu a vývoja  Čorej, J. a kol. Univerzity, priemysel a partnerstvo. – spoluriešiteľ (podiel autora 0,1)
6. ĎAĎO, J., LAŠŠÁK, V., LALÍK, V. 20012002. *Marketing územia ako súčasť regionálnej politiky,* súčasť úlohy výskumu a vývoja Základné aspekty a postupy riešenia regionálneho rozvoja SR 6/2001 (ESOM/300-2001). Úloha RVT Bratislava: Ministerstva výstavby a RR SR, 2002, vedúci riešiteľ projektu, zo 182 s., podiel 0,35.
7. ĎAĎO, J. a. i. FG 60  *Ako zdokonaliť marketingové plánovanie v slovenských podnikoch*  20042005, zodpovedný riešiteľ
8. ĎAĎO, J., LAŠŠÁK, V. a i. 2005. EU grantová schéma pre rozvoj priemyslu *Komponent 2 – Inovácie a konkurencieschopnosť.* SOPK RK B. Bystrica. 2005

## Publikačná činnosť

a)	vedec. práce v dom. časopisoch a zborníkoch a monografie: 4 + 34+ 1
b)	vedecké štúdie a články (toho zahr.): 2 (1)	
c)	vedecké práce v zahraničných časopisoch a zborníkoch: 3 + 35 
d)	prednesené referáty a príspevky vo vedeckých zborníkoch: 24 + 35
e)	správy o vyriešených vedecko-výskumných úlohách: 14
f)	odborné práce(z toho články): 27 + 6
g)	vysokoškolské učebnice a učebné texty: 3 + 4	  
h)	knižné publikácie: 5
i)	recenzie v časopisoch a zborníkoch: 4
j)	výskumné štúdie a priebežné správy: 6
k)	práce určené hospodárskym subjektom: 5
l)	redakčné a zostavovateľské práce: 5
m)	posudky na dizertačné, habilitačné práce a inaugur.konanie: 24 + 7 + 1
n)	posudky na knihy, vysokoškolské skriptá a vedecké zborníky: 16 + 5 + 7 
o)	oponentské posudky výskumných úloh: 3

## Najvýznamnejšie publikované práce

# ĎAĎO, J. 1997. *Marketingová analýza (východisko marketingovej stratégie a marketingového plánovania).* Studia oeconomica 1, Banská Bystrica: Univerzita Mateja Bela; Ekonomická fakulta, 1997, 116 s., ISBN 80-8055-066-2
# MATEIDES, A., ĎAĎO, J. 2000. *Spokojnosť zákazníka a metódy jej merania. 2. diel – metódy*, Bratislava: EPOS, 2000, 250 s., (spracovaná kapitola 8, spolu 34 s., podiel 0,14), ISBN 80-8057-224-0
# ĎAĎO, J. 2000. *Analiza konkurentow.* In: Zeszyty Naukowe nr. 538, Krakow: Akademia Ekonomiczna, 2000, s. 47-61. ISSN 0208-7944
# ĎAĎO, J. 2001. *Marketingový audit, marketingový controlling, marketingová analýza, či marketingová kontrola.* In: Svetové tendencie v strategickom manažmente a nové trendy rozvoja marketingovej teórie. Zborník z vedeckej konferencie s medzinárodnou účasťou, Bratislava: I.D.C. Holding, 2001, s.75 – 81
# ĎAĎO, J., LAŠŠÁK, V., ĎAĎO, J., LALÍK, V. 2002. *Marketingový plán územia.* In: Vyspelé regióny – silný štát,  Zborník z konferencie, Bratislava: Ministerstvo výstavby a regionálneho rozvoja SR, 2002, 6 s., podiel  0,3
# ĎAĎO, J., LAŠŠÁK, V. 2002. *Razrabotka marketingovogo plana territorii.* In: Zborník vedeckých prác No. 8/2002, Lugansk: Gossudarstvennyj universitet, 2002, s. 51 – 56, (podiel 0,5)
# ĎAĎO, J. 2004. *Určenie trhovej pozície produktu.* Ekonomika a spoločnosť 4/2/2003. B. Bystrica: EF UMB. 2003. ISSN 1335-7069, str. 160168.ĎAĎO, J. 2005. Marketingový audit – nástroj skvalitnenia marketingového riadenia. Vedecké listy I/1. STU: Bratislava. SBN 80-227.2316-9.  s. 16-24
# LAŠŠÁK, V. – ĎAĎO, J. *Intercultural Differences Between Slovak and Foreign Entreprises.* Zborník z medzinárodnej vedeckej konferencie 2005. Vysoká škola jako facilitátor rozvoje společnosti a regionu. EPI: Kunovice. ISBN 80-7314-052-7
# ĎAĎO, J. 2005. *Повышeниe кaчeствa мaркeтингового упрaвляния путём мaркeтингового aудитa.* Zborník z medzinárodnej vedeckej konferencie „Business Development  Possibilities in the New European Area“ 23-24 Sept. 2005. Vilnius Univ.: Vilnius. ISBN 9986-19-783-X
# ĎAĎO, J. – PETROVIČOVÁ, J. – KOSTKOVÁ, M. 2006. *Marketing služieb.* (učebnica) EPOS: Bratislava. 2006. ISBN 80-8057-662-9

## Členstvo v domácich a medzinárodných mimovládnych orgánoch a organizáciách, redakčných radách

* od roku 1992 člen Slovenskej komory daňových poradcov
* od roku 1997 člen vedeckej rady EF UMB
* od roku 2000 člen redakčnej rady časopisu Ekonomika a spoločnosť, EF UMB
* od roku 2000 súdny znalec v odbore Ekonómia a manažment, odvetvie Účtovníctvo a daňovníctvo
* od roku 2001 člen redakčnej rady časopisu Účtovníctvo a poradenstvo, EPOS, Bratislava
* od roku 2002 člen rady garantov pre vedený odbor 62-70-9 riadenie a ekonomika podnikov
* od roku 2003 člen Komisie EF UMB pre vedu
* od roku 2003 člen Spoločnej odborovej komisie pre vedný odbor 62-70-9 riadenie a ekonomika podnikov
* od roku 2004 predseda redakčnej rady pre vydávanie učebníc na  EF UMB
* od roku 2005 člen vedeckej rady Fakulty manažmentu, UPJŠ Prešov
* od roku 2004 člen redakčnej rady vedeckého časopisu Ekonomia ir vadryba (Ekonomika a manažment) Vilnius University, Litva
* od roku 2007 člen vedeckej rady Vysokej školy ekonómie a manažmentu verejnej správy v Bratislave

## Pobyty na zahraničných univerzitách a inštitúciách

* 1995 – Operational Management in Small Bussines – MIM Nicosia/Cyprus – 6 týždňov
* 1996 – Erasmus School of Management, Rotterrdam, 4 týždne, „Case Study in Quality Management“
* 1966 – Mediterranean Institute of Management, 6 týždňový pobyt „Operation Management“., Cyprus, 
* 1998 – Analýza trhu v medzinárodnom marketingu. V bloku Aktuálne otázky vývoja slovenskej ekonomiky Koros Fioskola Fiogazgató Hivatal Békescsaba
* 1999 – Budovanie lojality zákazníka. Koros Fioskola Fiogazgató Hivatal Békescsaba 
* 1999 – Koros Fioskola Fiogazgató Hivatal Békescsaba, 7 dní, Kultúrne okolie v medzinárodnom marketingu ,1998
* 2001 – Bradford College, 7 dní, výmenný pobyt cez projekt Socrates
* 2001 – Research of Preference of Brand Names in Selected Branches, Bradford College 
* 2002 – Medzinárodná konferencia Young consumer´s dilemmas. Marketing focused on children, Varšava
* 2005 – Nottingham Trent University, 5 dní, prípravný pobyt MBA, Socrates

## Externé odkazy
* Osobná stránka

Kategória:Slovenskí ekonómovia
Kategória:Slovenskí univerzitní profesori
Kategória:Slovenskí autori náučnej literatúry
Kategória:Osobnosti z Dolného Kubína
Kategória:Vyučujúci na Ekonomickej fakulte Univerzity Mateja Bela v Banskej Bystrici